Միջոցառման ընթացքում ՀՀ վաստակավոր արտիստ, դաշնակահար Հայկ Մելիքյանը կատարեց Դելլալյանի «Նվիրում Կոմիտասին» դաշնամուրային սոնատը: Մելիքյանը նշեց, որ Դելլալյանի անունը այսօր շատ է տարածված կոմպոզիտորների շրջանում: Ըստ նրա` ճիշտ է, մեր կոմպոզիտորներից շատերն արտերկրում են ապրում ու ստեղծագործում, սակայն շարունակում են կապ պահպանել հայրենիքի հետ: «Հայ կոմպոզիտորների գործերն արտերկրում ներկայացնելու կարիք կարծես թե չունենք, սակայն ես, օրինակ, միշտ ավելի պարտավորված եմ զգում դրսում հատկապես հայ կոմպոզիտորների գործերը կատարելիս»,- նշեց դաշնակահարը: